kalixlouiis/myanmar-wikipedia-corpus huggingface dataset:
ရိုက်ကူးမှုစာရင်း ရုပ်သံအစီအစဉ် YearTitleRoleNotesRef2018 'Cause You're My BoyAu Support role Our Skyy Guest role 2019 The Charming Step Mom Kothom Support role Blacklist Joe Support role 2020 2gether Fong (Tine's friend) Support role Still 2gether Support role Tonhon Chonlatee Chonlatee Main role2021 A Tale of Thousand Stars Longtae (Khama's son) Support role 55:15 Never Too Late Songpol / Paul Main role 2022 The Eclipse Ayan Main role 2023 Moonlight Chicken Gaipa Support role Our Skyy 2 Ayan Main role Home School Zero Guest role (Ep. 18) Only Friends "Ray" Pakon Main role 2024 The Heart Killers "Bison" Aechitpol Phanlert Main role 2025 Ossan's Love Thailand Kaitong (Alone's boyfriend) Guest role (Ep. 2, 11) Sweet Tooth, Good Dentist Jeng Guest role (Ep. 9) TBA Cat for Cash Lynx Main role ရုပ်မြင်သံကြားအစီအစဉ်များ YearTitleRoleNotesRef. 2021 Safe House Cast member Season winner 2022 Safe House: Season 4 Cast member 2024 School Rangers Host ရုပ်ရှင် YearTitleRoleNotesRef 2021 2gether: The Movie Fong Support role အယ်လ်ဘမ်များ တေးသံသွင်း YearTitleAlbumLabelRef2021"Never Too Late"55:15 Never Too Late OSTGMMTV Records2022"คลาด (Over The Moon)"The Eclipse OST2023"The Moon Represents My Heart" Midnight Series: Moonlight Chicken OST"ฟังดีดี (Your World, My World)" Our Skyy 2 OST"เอาเลยมั้ย (Let's Try)"Only Friends OST 2024 "เขาจ้างให้ผมจีบนักฆ่า (Destroy Love)" The Heart Killers OST ပရိသတ်တွေ့ဆုံပွဲ YearTitleDateVenue2020คั่นกู 2gether Live On Stage2020 October 17, 18Union Mall Union HallV LIVE（18th only）2021Tonhon Chonlatee LET'S SEA LIVE FAN MEETING2021 February 27TTM LIVE ဆုများနှင့် ဆန်ခါတင်စာရင်း YearAwardCategoryWorkResultRef2023Y Universe AwardsBest Supporting ActorMoonlight ChickenBest Actor in a Leading RoleOnly FriendsBest Series OST202428th Asian Television AwardsBest Actor in a Supporting RoleMoonlight ChickenBest Theme Song"The Moon Represents My Heart""คลาด (Over The Moon)"29th Asian Television AwardsBest Actor in a Leading RoleOnly FriendsBest Theme Song"เอาเลยมั้ย (Let’s Try)" ကိုးကား ပြင်ပလင့်ခ်များ ကဏ္ဍ:၁၉၉၈ မွေးဖွားသူများ ကဏ္ဍ:ထိုင်း အမျိုးသား သရုပ်ဆောင်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:GMMTV အနုပညာရှင်များ။
၁၉၆၇ စစ်တွေ ဆန်ပြဿနာ သည် မြန်မာ့ဆိုရှယ်လစ်လမ်းစဉ်ပါတီအစိုးရခေတ် ၁၉၆၇ ခုနှစ် မိုးရာသီတွင် ရခိုင်ပြည်နယ်၌ စားနပ်ရိက္ခာ ရှားပါးပြီး အငတ်ဘေးကြုံရသဖြင့် ဩဂုတ် ၁၃ ရက်နေ့တွင် စစ်တွေမြို့လမ်းမပေါ်သို့ ထွက်ကာ ဆန်ရရှိရေးအတွက် ဆန္ဒပြတောင်းဆိုခဲ့ကြသည့် ပြည်သူများကို စစ်တပ်က သေနတ်ဖြင့် ပစ်သဖြင့် လူပေါင်း ၂ဝဝ ကျော်သေဆုံးခဲ့သည့် ဖြစ်စဉ် ဖြစ်သည်။
အဆိုပါ ဩဂုတ် ၁၃ ရက်နေ့ကို စစ်တွေ ဆန်ပြဿနာနေ့ အဖြစ် သတ်မှတ်ကာ ဝမ်းနည်းအောက်မေ့ဖွယ် အခမ်းအနားများကို နှစ်စဉ်နှစ်တိုင်း ရခိုင်ပြည်နယ်နှင့် နိုင်ငံတကာရှိ ရခိုင်လူမျိုးများရှိသည့်နေရာများတွင် ကျင်းပကြသည်။
ဖြစ်စဉ် ၁၉၆၇ ခုနှစ်တွင် ရခိုင်ပြည်၌ ရာသီဥတုမကောင်းမွန်၍ စိုက်ပျိုးပင်များမဖြစ်ထွန်းသည့်အတွက် ဆန်စပါးမှာလည်း အထွက်နည်းသွားခဲ့သည်။
ဦးနေဝင်း၏ မြန်မာ့ဆိုရှယ်လစ်လမ်းစဉ်ပါတီအစိုးရသည် ရခိုင်ဒေသစပါးအထွက်နူန်း ကျဆင်းမည်ကိုသိရှိလျက် နိုင်ငံခြားသို့ စပါးတင်းရေပြည့်မီအောင် ရောင်းချနိုင်ရေးကိုသာ ဦးစားပေးခဲ့သဖြင့် ဒေသတွင်း ဝမ်းစာမဖူလုံဖြစ်ခဲ့ရသည်။
ထိုကြောင့် ရခိုင်ပြည်ရှိ အခြေခံလူထုမှာ ငတ်မွတ်ခေါင်းပါးမှုပြဿနာကို ကြုံတွေ့ခဲ့ရသည်။
စစ်တွေမြို့ရှိ ဆန်ဂိုထောင်များတွင် ဆန်အပြည့်ရှိသော်လည်း အစိုးရမှ ဆန်ရောင်းချမပေးခြင်း၊ လူတစ်ယောက်လျှင် နို့ဆီဗူးဖြင့် ၁၄ ဗူးသာ ရောင်းချပေးခဲ့ခြင်းတို့ကြောင့် နိုင်ငံခြားသို့တင်ပို့ရန် ဆန်ဂိုဒေါင်များ၌ လှောင်ထားသောဆန်များကို ရောင်းချပေးရန် ၁၉၆၇ ခုနှစ်၊ ဩဂုတ်လ ၁၃ ရက်နေ့တွင် စစ်တွေမြို့ရှိ ရခိုင်ပြည်သူလူထုသည် "ပြုတ်ဆန်မစား ရခိုင်သား၊ ဆန်ခွဲမစားရခိုင်သား" ဟု ဟစ်ကြွေးကာ ငြိမ်းချမ်းစွာ လှည့်လည်ဆန္ဒပြတောင်းဆိုခဲ့ကြသည်။
ထိုသို့ ငြိမ်းချမ်းစွာဖြင့် တောင်းဆိုခဲ့သည်ကို အစိုးရမှ လိုက်လျောခြင်း မရှိသည့်အပြင် ခလရ ၂၀ တပ်ရင်းမှူးက ပစ်မိန့်ပေးနှိမ်နှင်းခဲ့သဖြင့် ဒေသခံရခိုင်ပြည်သူ ၂၀၀ ကျော် သေဆုံးခဲ့ရသည်။
ကိုးကား ကဏ္ဍ:ရခိုင်ပြည်နယ် ကဏ္ဍ:မြန်မာနိုင်ငံ၏ သမိုင်း။
ကြောင်ကြီးမျိုး () ဆိုသည်မှာ ကြောင်မျိုးရင်းဝင် တိရစ္ဆာန်များထဲမှ ဆင်းသက်လာသည့် မျိုးရိုးဇာစ်မြစ်တူညီသူများအား စုဖွဲ့ထားသော မျိုးစုတစ်ခု၏အမည်ဖြစ်သည်။
၁၈၁၆ ခုနှစ်တွင် Lorenz Oken ဆိုသူမှ စတင်ဖော်ပြခဲ့သည်။
၁၉၁၆ ခုနှစ်တွင် Reginald Innes Pocock ဆိုသူမှနေ၍ ဤမျိုးစုဝင် မျိုးစိတ်များဖြစ်သော ကျား (P. tigris)၊ ခြင်္သေ့ (P. Leo)၊ ဂျိုက်ဂွါး (P. onca)နှင့် ကျားသစ် (P. pardus) တို့ရဲ့ ယေဘူယျတူညီသော ဦးနှောက်နှင့် အာရုံကြောဆိုင်ရာအင်္ဂါရပ်မျာပေါ်မူတည်၍ မျိုးစုခွဲခြားမှုဆိုင်ရာ အချက်အလက်များကို ပြင်ဆင်သတ်မှတ်ပေးခဲ့၏။
၂၀၀၈ ခုနှစ်တွင် ပညာရှင်များ၏ မျိုးရိုးဗီဇဆိုင်ရာ လေ့လာတွေ့ရှိမှုရလဒ်များအရ နှင်းကျားသစ်ကိုလည်း ယခင် (Uncia uncia ) အစား (P. uncia) အဖြစ်သို့ ပြောင်းလဲသတ်မှတ်၍ ကြောင်ကြီးမျိုးစုဝင်စာရင်းထဲသို့ထည့်သွင်းရန် နိုင်ငံတကာ သဘာဝထိန်းသိမ်းစောင့်ရှောက်ရေး အသင်း (IUCN) မှ ပညာရှင်များက အတည်ပြုလက်ခံခဲ့ကြသည်။
ကြောင်ကြီးမျိုးစုတွင် ပါဝင်သော မျိုးစိတ်များမှာ အောက်ပါအတိုင်း ဖြစ်သည် - ကျား (P. tigris) ခြင်္သေ့ (P. Leo) ဂျိုက်ဂွါး (P. onca) ကျားသစ် (P. pardus) နှင်းကျားသစ် (P. uncia) ခန္ဓာကိုယ်တည်ဆောက်ထားပုံအရ မျိုးစုဝင် ကျား၊ ခြင်္သေ့၊ ကျားသစ်နှင့် ဂျိုက်ဂွါးတို့သည် ဟိန်း(အသံ)နိုင်သော မျိုးစိတ်များဖြစ်သည်။
Hyoid လည်ချောင်းရိုး၏ တည်ဆောက်ပုံပြည့်စုံမှု ရှိခြင်း/မရှိခြင်းသည် ဟိန်းသော အသံထွက်နိုင်ခြင်း၏ အဓိကအကြောင်းအရင်းဖြစ်သည်ဟု ယခင်ကယူဆခဲ့ကြသည်။
သို့သော် အသစ်သစ်သော လေ့လာတွေ့ရှိမှုများတွင်မူ ဟိန်းသောအသံ ထွက်နိုင်ခြင်းမှာ အခြားသော ဇီဝကမ္မဆိုင်ရာ ဂုဏ်သတ္တိ၊ အထူးသဖြင့် အသံအိုးများကြောင့်သာဖြစ်ကြောင်း ဖော်ပြနေလေသည်။
နှင်းကျားသစ်သည် ဟိန်း(အသံ)နိုင်ခြင်းမရှိပေ။
ထိုသို့ဖြစ်ရခြင်းမှာ ၎င်းတို့၏ Hyoid အရိုး တည်ဆောက်ပုံမှာ ပြည့်စုံမှုရှိသော်လည်း ဇီဝကမ္မဆိုင်ရာအထူးဂုဏ်သတ္တိဖြစ်သော အသံအိုး မပါရှိသောကြောင့်ဖြစ်သည်။
ထ ို့ကြောင့် ဤမျိုးစုဝင်များအနက် နှင်းကျားသစ်သည် ဟိန်း(အသံ)နိုင်စွမ်းမရှိသည့် တစ်ခုတည်းသော မျိုးစိတ်ဖြစ်သည်။
ဝေါဟာရ ဇာစ်မြစ် (ဗျူပ္ပတ်) ပန်သာ (Panther) ဟူသော စကားလုံးသည် ဂန္ထဝင်လက်တင်ဘာသာစကား () မှ ဆင်းသက်လာသော စကားလုံးဖြစ်ပြီး ၎င်းလက်တင်စကားလုံးသည်လည်း ရှေးဟောင်းဂရိဘာသာစကား ( ) မှ ဆင်းသက်လာခဲ့ခြင်းဖြစ်သည်။
ထိုစကားလုံးနှင့် အသံထွက်ဆင်တူသော သင်္သကရိုက်ဘာသာစကား () ၏ အဓိပ္ပာယ်သည်လည်း 'အဝါဖျော့ရောင်၊ အဖြူရောင်သန်းသော၊ အဖြူရောင်' ဖြစ်လေသည်။
သွင်ပြင်လက္ခဏာများ ကြောင်ကြီးမျိုးစုဝင် မျိုးစိတ်များ၏ ဦးခေါင်းခွံ အနောက်ဘက်သည် အတန်ငယ်ပြားသယောင်ရှိသော (သို့) အနည်းငယ်ခုံးသော ပုံသဏ္ဌာန် ရှိသည်။
အရှေ့ဘက်တွင်မူ အတွင်းပိုင်း ပတ်လည်ဧရိယာသည် သိသိသာသာမြင့်တက်နေခြင်းမရှိဘဲ ဆင်ခြေလျှော၏ အနောက်ဘက်ပိုင်းမှာ အနည်းငယ် စောက်နက်သည်။
Basicranial သည် ဝင်ရိုးနီးပါးအလျားလိုက် ဖြစ်သည်။
Bullae ၏အတွင်းပိုင်းသည် ကြီးမားသော်လည်း အပြင်ဘက်သည် သေးငယ်သည်။
ကြောင်ကြီးမျိုးစု၏ မျိုးစိတ်အားလုံးတွင် အလုံးစုံ မလောင်ကျွမ်းနိုင်သော Hyoid အရိုးများ ရှိသည်။
အထူး ကိုယ်အင်္ဂါအစိတ်အပိုင်းဖြစ်သော အသံအိုးသည် ခန္ဓာကိုယ်အချိုးကျ ဖွံဖြိုးလာနိုင်ပြီး အသံအိုးတစ်ခုလုံးအား Fibro-Elastic Pad ဖြင့် ဖုံးအုပ်ထားသည်။
ဤသွင်ပြင်လက္ခဏာကြောင့် နှင်းကျားသစ်မှအပ ကြောင်ကြီးမျိုးစု၏ မျိုးစိတ်အားလုံးသည် ဟိန်း(အသံ)နိုင်ခြင်းဖြစ်သည်။
အမျိုးအစားခွဲခြားသတ်မှတ်ခြင်း ၁၉ နှင့် ၂၀ ရာစုများအတွင်းမှ စူးစမ်းရှာဖွေသူများနှင့် သဘာဝသမိုင်းပြတိုက် ဝန်ထမ်းများက များပြားလှသော မျိုးစုခွဲများ (သို့) ထိုစဉ်အချိန်က သုံးနှုန်းသော မျိုးနွယ်စုများ အားလုံးကို ကြောင်ကြီးမျိုးစု၏ မျိုးစိတ်များအဖြစ် အကြံပြုခဲ့ကြလေသည်။
ဇီဝမျိုးခွဲခြားမှုပညာရှင် "ပိုကော့ခ်" သည် လန်ဒန် သဘာဝသမိုင်းပြတိုက်မှ သတ္တဗေဒဆိုင်ရာ စုဆောင်းထားမှုမှရရှိသော‌ မျိုးစိတ်နမူနာပုံစံများဖြင့် မျိုးစိတ် အုပ်စုဖွဲ့ထားမှုများအား ပြန်လည်သုံးသပ်ပြင်ဆင်ခဲ့ရာ စာရင်းဇယားမှာ သိသိသာသာ တိုတောင်းသွားစေခဲ့သည်။
၁၉၈၀ ခုနှစ် နှောင်းပိုင်းကာလများမှစ၍ ကြောင်ကြီးမျိုး မျိုးစိတ်များစွာသည် မျိုးရိုးဗီဇဆိုင်ရာ သုတေသန၏ စိတ်အဝင်စားဆုံး အကြောင်းအရာဖြစ်လာခဲ့ပြီး အများစုမှာ သီးခြားပိတ်‌လှောင်မွေးမြူထားမှုများမှ ရရှိသော မျိုးစိတ်နမူနာပုံစံများကို အသုံးပြုခဲ့ကြလေသည်။
လေ့လာမှုရလဒ်များအရ ခြင်္သေ့နှင့် ကျားသစ် မျိုးစိတ်များသည် ဗီဇမျိုးရိုး ကွဲပြားမှုမှာ ပြည့်စုံခြင်းမရှိသောကြောင့် ၎င်းတို့အကြား မေးခွန်းထုတ်စရာဖြစ်နေခဲ့လေသည်။
နောက်ပိုင်းတွင် အာဖရိက ကျားသစ်ကောင်ရေအားလုံးကို (P. p. pardus) အနေဖြင့် အုပ်စုဖွဲ့ရန်နှင့် အာရှကျားသစ် ကောင်ရေအားလုံးအတွက် မျိုးစိတ်ခွဲအဖြစ် အမည်ပေးမည့် (၈)ခုကိုသာလျှင် သီးခြားအခွဲများအနေဖြင့် ဆက်လက်ထားရှိရန် အဆိုပြုခံခဲ့ရသည်။
မျိုးရိုးဗီဇဆိုင်ရာ သုတေသန အပေါ် အခြေခံ၍ သက်ရှိထင်ရှားရှိနေသမျှသော ဆဟာရမျိုးခွဲ ခြင်္သေ့ ကောင်ရေအားလုံးကို (Panthera leo leo) အနေဖြင့် အုပ်စုဖွဲ့ရန် အကြံပြုခဲ့ကြသည်။
ဓာတ်မှန်ရိုက်ကူးထားသော ရလဒ်များ ၏လေ့လာမှုအရ ညွှန်ပြနေသည်မှာ အနောက်နှင့် ဗဟိုအာဖရိကဒေသများမှ ခြင်္သေ့များသည် အိန္ဒိယခြ‌င်္သေ့များနှင့် ပို၍အမျိုးနီးစပ်သည်ကို တွေ့ရှိခဲ့ကြသည်။
သစ်နက်များသည် ကွဲပြားသောမျိုးစိတ်အဖြစ် ဖြစ်တည်နေခြင်းမဟုတ်ဘဲ အသားအရေ၏ အရောင်အသွေးကွဲပြားခြင်းကြောင့်သာလျှင် ဖြစ်ပြီး ကျားသစ်နှင့် ဂျိုက်ဂွါးများ၏ မျိုးစိတ်နမူနာများ၌ မကြာခဏကြုံတွေ့ရသည်ဟု သိရသည်။
ခေတ်ပြိုင် မျိုးစိတ်များ ကြောင်ကြီးမျိုးများအတွက် ဇီဝမျိုးရိုးအကဲဖြတ်ခြင်းအပေါ် အခြေခံ၍ "ကမ္ဘာ့ပေါ်ရှိ နို့တိုက်သတ္တဝါမျိုးစိတ်များ" စာအုပ်ပါအချက်များကို ထင်ဟပ်သော ဇီဝမျိုးခွဲခြားရေး တာဝန်ပေးချက်အရ ၂၀၁၇ ခုနှစ်၌ ဇီဝမျိုးခွဲပညာရှင်များအဖွဲ့ မှ ပြင်ဆင်ရေးဆွဲထားသော ဇယားမှာ အောက်ပါအတိုင်းဖြစ်သည် - ကိုးကား ကဏ္ဍ:သားရဲတိရစ္ဆာန်များ ကဏ္ဍ:ကြောင်မျိုးရင်းဝင် တိရစ္ဆာန်များ။
အလယ်အပိတ်အပြန့်သရ () သည် အပြောဘာသာစကားအချို့တို့တွင် အသုံးပြုသည့် သရသံအမျိုးအစားတစ်ခုဖြစ်ဖြစ်၍ နိုင်ငံတကာသဒ္ဒဗေဒအက္ခရာတွင် ဤသရသံကို ဖြင့်ပြဆိုသည်။
ပုံစံမှာ အက္ခရာ i ကို ဘေးမျဉ်းတိုတစ်ခု အလယ်မှဖြတ်သည့်ပုံ ဖြစ်သည်။
ဤအသံကို ပုံမှန်အားဖြင့် ဘားအိုင် (barred i) ဟုသမုတ်ကြသည်။
ဤသရသည် ရှားပါးသော "အာခေါင်(မာ)လွန် သရရွေ့" (post-palatal approximant) ၏ အသံပိုင်းအရတူညီမှုရှိသည်။
Instead of "post-palatal", it can be called "retracted palatal", "backed palatal", "palato-velar", "pre-velar", "advanced velar", "fronted velar" or "front-velar". အချို့ဘာသာစကားများတွင် "အလယ်အပိတ်နီးပါးအပြန့်သရ () တည်ရှိကြ၍ နှင့် အဖြစ်ဖလှယ်ရေးသားမှုများသော်လည်း ဖြစ်နိုင်ချေ အခြားရေးသားမှုမှာ နှင့် တို့ဖြစ်သည်။
ဗြိတိသျှအဘိဓာန်များတွင် ဤသရကို ဟူ၍ ရေးသားဖော်ပြကြပြီး အမေရိကန်ရေးထုံး၌ (သို့) အဖြစ်ရေးသည်ကပိုများသည်။
ကိုလည်း အခြားသောစာအုပ်စာပေများ၌ သုံးလေ့ရှိရာ ဥပမာ - ဂျွန် စီ ဝဲလ်ဇ်၏ Accents of English တွင်ဖြစ်သည်။
အောက်စဖို့ဒ်အင်္ဂလိပ်အဘိဓာန် (တတိယအကြိမ်မူ) တွင် ကို နှင့် ကြား အလွတ်အပြောင်းအလဲသရတစ်ခုအဖြစ် ဖော်ပြထားသည်။
အင်္ဂါရပ်များ အပိတ်သရဆိုသည်မှာ လျှာသည် ခံတွင်း၌ အမြင့်ဆုံးအနေအထား၌တည်ရှိ၍ "အပိတ်" ဟုသုံးနှုန်းသည်။
ကိုးကား ကဏ္ဍ:အပိတ်သရများ ကဏ္ဍ:အလယ်သရများ ကဏ္ဍ:အပြန့်သရများ။
အီကန် ဘာကာသည် ငါး သို့မဟုတ် ပင်လယ်စာအခြားများကို မီးသွေးဖြင့် ကင်ထားသော အင်ဒိုနီးရှားနှင့် မလေးရှားဟင်းလျာတစ်မျိုးဖြစ်သည်။
အီကန် ဘာကာကို မလေးနှင့် အင်ဒိုနီးရှားဘာသာမှ တိုက်ရိုက်ဘာသာပြန်မည့်ဆိုလျှင် "ငါးကင်"ဟု အဓိပ္ပာယ်ရသည်။
အခြားသော ငါးကင်းများနှင့် ကွဲပြားသည်မှာ အီကန်ဘာကာအား ဘွန်ဘူ၊ ပဲငံပြာရည်အချို (ကဲဂျပ် မန်နစ်)၊ ဆမ်ဘယ်စသော ဟင်းခတ်အမွှေးအကြိုင်တို့ကို အသုံးပြုပြီး ငှက်ပျောရွက်တွင်အုပ်အား မီးသွေးဖြင့် ကင်သည်။
ကိုးကား ကဏ္ဍ:အင်ဒိုနီးရှား အစားအစာ ကဏ္ဍ:မလေးရှား အစားအစာ ကဏ္ဍ:မလေး အစားအစာ ကဏ္ဍ:ငါးဟင်းများ ကဏ္ဍ:အင်ဒိုနီးရှား ပင်လယ်စာဟင်းလျာများ။
ကညာဘိုလီကန် သည် ကင်ညာနိုင်ငံအနောက်ပိုင်း၊ ယလစိုစွတ်ဒေသတွင် တည်ရှိသည့် ကန်တစ်ခု ဖြစ်သည်။
ဤကန်တွင် ဗစ်တိုးရီးယားကန်မှ ပျောက်ကွယ်လုနီးပါးဖြစ်နေသည့် ငါးမျိုးစိတ်များသည် ရှင်သန်နေထိုင်ကြသည်။
တည်နေရာ ကိုးကား ကဏ္ဍ:ကင်ညာနိုင်ငံရှိ ရေကန်များ။
Map of the Ivory Coast showing Lake Buyo in the west of the country ဘုယိုကန် သည် အိုင်ဗရီကို့စ်နိုင်ငတွင် တည်ရှိသည့် လူလုပ်ရေကန်တစ်ခု ဖြစ်သည်။
ဤကန်သည် စက်စန်ဒရာမြစ်ပေါ်တွင် တည်ရှိသည်။
ဤကန်သည် ၁၉၈၀ ခုနှစ်တွင် ဘုယိုမြို့၌ ဘုယိုဆည်ကို တည်ဆောက်ရာမှ ဖြစ်ပေါ်လာသည်။
Ivory Coast - Country Listing ကန်၏ ရေအရည်အသွေးသည် ပတ်ဝန်းကျင်ဒေသများတွင် ရေဆိုးများစွန့်ပစ်မှုနှင့် ဓာတ်မြေဩဇာများ အလွန်အကျွံ သုံးစွဲမှုကြောင့် ညစ်ညမ်းလျက်ရှိသည်။
Looking Beyond the Environment - IDRC ကိုးကား ကဏ္ဍ:အိုင်ဗရီကို့စ်နိုင်ငံရှိ ရေကန်များ။
မင်းကြီး (ဝန်ကြီး) ဆိုသည်မှာ ရှေးမြန်မာမင်းတို့လက်ထက် ဝန်ကြီးအရာကို လေးစားသမှုဖြင့်ခေါ်သော အမည်ဖြစ်သည်။
အခေါ်တွင်သာ သုံးစွဲပုံ လွှတ်တော်သို့ ဘုရင်ကိုယ်တိုင် တက်သည့်အခါ ပလ္လင်ပေါ်တွင် နေရာကျသည်နှင့် "မင်းကြီးများ" ဟု အာလုပ်စကားဆိုကာ ညီလာခံစလေ့ရှိသည်။
ဤထုံးစံကို အငြိမ့်သဘင်တို့က ညီလာခံကျင်းပဟန် သရုပ်ဖော်တိုင်း သုံးစွဲသည်။
သို့သော် ဘုရင်သည် ဝန်ကြီးများနှင့် နေ့စဉ်တွေ့သည် မဟုတ်။
ထို့အတူ ဘုရင်တိုင်းသည်လည်း ထိုသို့ မသုံးမစွဲ။
ရှင်ဘုရင်နှင့် နန်းထောင်ဘက်များ၊ မင်းဆွေမင်းမျိုးများသာ ဝန်ကြီးဖြစ်မှ ထိုသို့ သုံးတတ်သည်။
သီပေါမင်းလက်ထက် "ဝန်မင်းတို့" ဟုသာ သုံးနှုန်းသည်။
ထို့အပြင် ဘုရင်ထံသို့ စာသွင်းလျှင် "ဘုရားကျွန်တော် မည်သည့်ဝန်ကြီး ဆိုသည်ဘုရား" အစချီ၍သာ ရေးရသည်။
"ရွှေနန်းသုံးဝေါဟာရအဘိဓာန်"။
ဗုဒ္ဓသာသနာအဖွဲ့ပုံနှိပ်တိုက်၊ ရန်ကုန်။
စာချွန်တော်ပေးလျှင် "ဝန်ကြီးမင်းများစာ" ဟုသာ ရေးသည်။
သီပေါမင်းလက်ထက်တွင် ဝန်ကြီးတို့မှာ "ဝန်ကြီးမင်းများ" ဟုပင် မသုံးနှုန်းရဲ။
"ဝန်မင်းများစာ" ဟုသာ ရေး၍ စာချွန်တော်ပေးသည်။
တင်၊ ဦး၊ ပုဂံဝန်ထောက်။
"မြန်မာမင်းအုပ်ချုပ်ပုံစာတမ်းနှင့်ဘိုးတော်ဘုရား၏ရာဇသတ်ခေါ်သောအမိန့်တော်တမ်းကြီး"၊ တတိယပိုင်း။
မင်းကြီးဟူသော အခေါ်အဝေါ်ကို အောက်ပါအတိုင်း တွဲဖက်ခေါ်ဝေါ်လေ့ ရှိသည်။
စားရသော မြို့ရွာကိုလိုက်၍ ခေါ်ခြင်း မင်းတုန်းမင်းလက်ထက် ဦးမောင်ကလေးသည် ဝန်ကြီးအဖြစ်ကိုရသော် လောင်းရှည်မြို့ကို စားရသည်။
သို့ဖြစ်ရာ လောင်းရှည်မင်းကြီး တွင်၏။
သိန်း၊ ဆရာ၊ မှော်ပီ။
"ပညာယှိကြီးများအကြောင်း"။
ပညာအလင်းပြစာပုံနှိပ်တိုက်၊ နတ်တလင်း။
အလားတူပုဂ္ဂိုလ်များ လောင်းရှည်မင်းကြီး ဦးမောင်ကလေး - လောင်းရှည်မြို့စား ဝန်ကြီး ရန်ကုန်မင်းကြီး ဇေယဂါမဏိ ဦးရွှေတောင် - ရန်ကုန်မြို့စား ဝန်ကြီး ရေနံချောင်းမင်းကြီး ဦးစို - ရေနံချောင်းမြို့စား ဝန်ကြီး ခန်းပတ်မင်းကြီး ဦးရွှေမောင် - ခန်းပမြို့စား ဝန်ကြီး အလုပ်ဌာနကိုလိုက်၍ ခေါ်ခြင်း သီပေါမင်းလက်ထက် ဦးကောင်းသည် ဝန်ကြီးအဖြစ်နှင့် ကင်းဝန်အရာကိုပါ တွဲယူရသည်။
ထို့ကြောင့် ကင်းဝန်မင်းကြီး ခေါ်သည်။
"ကုန်းဘောင်ခေတ်မင်းမှုထမ်းအဘိဓာန်"။
ပန်းဝေဝေစာပေ၊ ရန်ကုန်။
၂၀၁၂၊ ဩဂုတ်။
အလားတူပုဂ္ဂိုလ်များ ဆင်မင်းဝန်ကြီး ဦးမှုံ - ဆဒ္ဒါန်ဆင်မင်းဝန် ဝန်ကြီး ဒိုင်းဝန်မင်းကြီး ဦးရွှေအို - ဒိုင်းဝန် ဝန်ကြီး တောင်မင်းကြီး ဦးရွဲ - လက်ျာဝင်းမှူး ဝန်ကြီး အသည်ဝန်မင်းကြီး ဦးသာ - အသည်ဝန် ဝန်ကြီး ကိုးကား ကဏ္ဍ:မြန်မာဝေါဟာရများ။
လိုဂိပိကန် သည် ကင်ညာနိုင်ငံတွင် တည်ရှိသည့် ကန်တစ်ခု ဖြစ်သည်။
ကင်ညာမြောက်ပိုင်းမြေနိမ့်ဒေသ၏ ဆုဂုတလွင်ပြင်တွင်၏ မြောက်ဘက်ဆုံးနေရာတွင်တွင်တည်ရှိသည့် အယ်ကာလိုင်းကန်တစ်ခု ဖြစ်သည်။
ဤကန်သည် တာကနကန်မှ ကွဲထွက်နေသည်။
ဤကန်နှစ်ခုသည် ၁၉ ရာစုနောက်ပိုင်း ၂၀ ရာစုအစောပိုင်းတွင် သက်တမ်းငယ်သည့် မီးတောင်အစုများ ပေါက်ကွဲမှုကြောင့် ဖြစ်ပေါ်လာခဲ့သည်။
ကန်၏ အမြင့်ဆုံးအနက်သည် ၃ မီတာမှ ၅ မီတာအထိ ရှိသည်။
ကန်သည် အကျယ် ၆ မီတာခန့်၊ အရှည် ၃ ကီလိုမီတာ ရှိသည်။
ကန်၏ ရေသည် ဆိုဒီယမ်ကာဗွန်နိတ်များပါဝင်နေပြီး ရေ၏ pH အဆင့်သည် ၉.၅ - ၁၀.၅ အထိ ရှိသည်။
လုံးဝပျော်ဝင်နေသည့်ဆားသည် 20 g/l (တစ်လီတာလျှင် ၂၀ ဂရမ်) မှသည် 50 g/l (တစ်လီတာလျှင် ၅၀ ဂရမ်) အထိ အမျိုးမျိုး ပြောင်းလဲနေသည်။
Redirect ဝိနည်း#သေခိယ (၇၅) ပါး။
ကမ်နရော့ကန် သည် ကင်ညာနိုင်ငံတွင် တည်ရှိသည့် ကန်တစ်ခု ဖြစ်သည်။
ဤကန်သည် ကီရိအိုချိုင့်ဝှမ်းဒေသ၏ အခြေတွင် တည်ရှိသည်။
ကန်၏ အမည်သည် Kalenjin ဘာသာစကား၏ Narok ဟူသည့် စကားလုံးမှ ဖြစ်ပေါ်လာသည်။
Narok ဆိုသည်မှာ ကန်တွင် များပြားစွာတွေ့ရှိရသည့် ရေထဲတွင်ပေါက်ရောက်သည့် အပင်မျိုးစိတ်တစ်ခု ဖြစ်သည်။
ကန်၏ ဧရိယာသည် ခန့်မှန်းခြေအားဖြင့် ၁ စတုရန်းကီလိုမီတာ ရှိသည်။
ဤကန်သည် ရာသီအလိုက် ဖြစ်ပေါ်သည့် ကန်ဖြစ်သဖြင့် ကန်၏ အရွယ်အစားသည့် အချိန်များစွာ အရွယ်အစားသည် သေးငယ်နေသည်။
ကန်သည် ၁၉၆၁ ခုနှစ် မတိုင်မီကတည်းက တည်ရှိခဲ့ပြီး ထိုနှစ် မိုးရေများရွာသွန်းသည့်အခါတွင် ကန်သည် ကြီးမားလာခဲ့သည်။
ယုနိမြို့ (由仁町, ယုနိချော) သည် ဂျပန်နိုင်ငံ၊ ဟော့ကို်င်းဒိုးခရိုင်၊ ဆိုရချိစီရင်စုခွဲတွင် တည်ရှိသည့် မြို့တစ်ခု ဖြစ်သည်။
၂၀၁၆ ခုနှစ်၊ စက်တင်ဘာလတွင် မြို့တွင် ခန့်မှန်းလူဦးရေ ၅၄၂၆ ဦး နေထိုင်ကြသည်။
လူဦးရေသိပ်သည်းဆသည် တစ်စတုရန်းကီလိုမီတာလျှင် ၄၀.၆ ဦး ဖြစ်သည်။
စုစုပေါင်းဧရိယာသည် ၁၃၃.၈၆ စတုရန်းကီလိုမီတာ ရှိသည်။
ပြင်ပလင့်များ Official Website ကိုးကား ကဏ္ဍ:ဂျပန်နိုင်ငံရှိ မြို့များ။
ဂျပန်နိုင်ငံရှိ မြစ်များသည် များသောအားဖြင့် အရှည်မှာတိုတောင်းကြပြီး တောင်ထူထပ်သည့် ပထဝီသွင်ပြင်ကြောင့် မြစ်များသည် နက်စောက်ကြသည်။
၎င်းနှင့်ပတ်သက်ပြီး ဒတ်ချ်လူမျိုးအင်ဂျင်နီယာတစ်ဦးဖြစ်သည့် Johannis de Rijke သည် တိုယာမစီရင်စု၊ ဂျောဂန်ဂျိမြစ်သို့ သွားရောက်လည်ပတ်သည့်အခါတွင် "ဤအရာတို့သည် မြစ်မဟုတ်၊ ရေတံခွန်တစ်ခုဖြစ်သည်" ဟူ၍ ဖြစ်သည်ဟု ဆိုခဲ့သည်။
ဂျပန်နိုင်ငံရှိ မြစ်များသည် တောင်ထူထပ်သည့်တောများထဲမှ စတင်ဖြစ်ပေါ်လာခဲ့ပြီး V ပုံသဏ္ဌာန်ရှိကြသည်။
မြစ်များ၏ အောက်ပိုင်းတွင် သီးနှံများကို စိုက်ပျိုးကြပြီး မြို့များ တည်ရှိကြသည်။
အချို့မြစ်များတွင် ဆည်များကို တည်ဆောက်ကာ ရေနှင့် လျှပ်စစ်ထောက်ပံ့ပေးကြသည်။
အရှည်ဆုံးမြစ်မှာ ရှိနနိုမြစ် ဖြစ်သည်။
၎င်းမြစ်သည် နဂနိုစီရင်စုမှ နီးဂတစီရင်စုအထိ စီးဆင်းနေသည်။
တိုတဲမြစ်သည် ရေဝေရေလဲအကြီးဆုံးဖြစ်ပြီး တိုကျိုမြို့ပြဒေသရှိ လူပေါင်း ၃၀ ကျော်ကို ရေအထောက်အပံ့ပေးလျက်ရှိသည့် မြစ်တစ်ခု ဖြစ်သည်။
ဂျပန်နိုင်ငံရှိ မြစ်များစာရင်း ဟော့ကိုင်းဒိုး အဆင့် A မြစ်များ အဆင့် B မြစ်များ ဟော့ကိုင်းဒိုးရှိ မြစ်များ၏ အရှည်အလိုက်စာရင်း ဟွန်းရှူး တိုးဟိုခု ကိုးကား ကဏ္ဍ:ဂျပန်နိုင်ငံရှိ မြစ်များ။
thumb|Daisen Kofun, the largest of all kofun, one of many tumuli in the Mozu kofungun, Sakai, Osaka Prefecture (5th century) ခိုဖွန်း သည် အာရှတိုက်အရှေ့မြောက်ပိုင်းတွင် တွေ့ရသည့် ကြီးမားသည့်ဂူများ ဖြစ်သည်။
ခိုဖွန်းများကို အဓိကအားဖြင့် ဂျပန်ကျွန်းစုများတွင် ၃ ရာစုအလယ်ပိုင်းနှင့် ၇ ရာစုအစောပိုင်းတွင် တညဆောက်ခဲ့ကြသည်။
岡田裕之「前方後円墳」『日本古代史大辞典』大和書房、2006年。 ခိုဖွန်းဟူသည့် ဝေါဟာရသည် "ခိုဖွန်းခေတ်ကာလ" မှ ဆင်းသက်လာသည်။
ထိုကာလသည် ၃ ရာစုအလယ်ပိုင်းနှင့် ၇ ရာစုအစောပိုင်း ကာလကို ဆိုလိုသည်။
ဂူများစွာတို့သည် ထူခြားသည့် သော့ပေါက်ပုံစံဂူများ (zempō-kōen fun (前方後円墳)) ဖြစ်ကြသည်။
မိုဇု-ဖုရုအိချိခိုဖွန်းဂွန်း ကို ၂၀၁၉ ခုနှစ်တွင် ယူနက်စကို ကမ္ဘာ့အမွေအနှစ်စာရင်း ထည့်သွင်းခဲ့သည်။
ပြင်ပလင့်များ Kofun - World History Encyclopedia Japanese Archaeology: Kofun Culture Decorated Kofun Database Comprehensive Database of Archaeological Site Reports in Japan, Nara National Research Institute for Cultural Properties ကိုးကား ကဏ္ဍ:ခိုဖွန်း။
ကော့ဆိုးကန် () သည် အိုင်ဗရီကို့စ်နိုင်ငံတွင် တည်ရှိသည့် အကြီးဆုံးကန်တစ်ခု ဖြစ်သည်။
ဤကန်သည် နိုင်ငံအလယ်ပိုင်း ဘန်ဒမာမြစ်ပေါ်တွင် တည်ရှိသည်။
ဤကန်သည် လူလုပ်ကန်တစ်ခု ဖြစ်သည်။
၁၉၇၃ ခုနှစ်တွင် ကော့ဆိုးမြို့ရှိ ဘန်ဒမာမြစ်ပေါ်တွင် ကော့ဆိုးဆည်ကို တည်ဆောက်ရာမှ ဤကန်ဖြစ်ပေါ်လာသည်။
ဤကန်ကြောင့် Baoulé လူမျိုး ၇၅၀၀၀ ခန့် နေရာပြောင်းရွှေ့ခဲ့ရသည်။
သမိုင်းကြောင်း တိရစ္ဆာန်များ ပြင်ပလင့်များ Ivory Coast energy ကိုးကား ကဏ္ဍ:အိုင်ဗရီကို့စ်နိုင်ငံရှိ ရေကန်များ။
ဒေါ်ကြူကြူလှ သည် အငြိမ်းစား တက္ကသိုလ်ဆရာမ တစ်ဦးဖြစ်ကာ ဗိုလ်ချုပ်မှူးကြီး မင်းအောင်လှိုင်၏ ဇနီးဖြစ်သည်။
ရခိုင်ပြည်နယ် သံတွဲမြို့နယ်ဇာတိဖြစ်ပြီး ရခိုင်လူမျိုးတစ်ဦးလည်းဖြစ်သည်။
ရန်ကုန်တက္ကသိုလ် မြန်မာစာဌာနတွင် ကထိက ရာထူးဖြင့် တာဝန်ထမ်းဆောင်ခဲ့သည်။
ခင်ပွန်းဖြစ်သူ၏ ရာထူးများအရ သူသည် တပ်မတော်ကာကွယ်ရေးဦးစီးချုပ်၏ ဇနီး၊ နိုင်ငံတော်ဝန်ကြီးချုပ်၏ ဇနီးဖြစ်လာခဲ့သည်။
ငယ်ဘဝ အဖ ဦးမောင်မောင်လှ ၊ အမိ ဒေါ်အုန်းလှ တို့က ၁၉၅၄ ခုနှစ် တွင် ရန်ကုန်မြို့၌ မွေးဖွားခဲ့သည်။
၁၉၇၀ ပြည့်နှစ် မတ်လ တွင် တက္ကသိုလ်ဝင်တန်း ဖြေဆိုအောင်မြင်ပြီး ရန်ကုန်တက္ကသိုလ် သို့ တက်ရောက်သည်။
၁၉၇၄ ခုနှစ်တွင် မြန်မာစာမေဂျာဖြင့် ဝိဇ္ဇာဘွဲ့ ရရှိသည်။
၁၉၈၁ ခုနှစ်တွင် မဟာဝိဇ္ဇာဘွဲ့ ရသည်။
ဝန်ထမ်းဘဝ ၁၉၈ဝ ပြည့်နှစ် တွင် စာစဉ်နည်းပြအဖြစ် ပညာရေးဝန်ကြီးဌာန တွင် အလုပ်ဝင်ခဲ့သည်။
၁၉၈၁ ခုနှစ်တွင် ရန်ကုန်တက္ကသိုလ် (ကြည့်မြင်တိုင်နယ်မြေ) နှင့် ၁၉၈၆ ခုနှစ်တွင် တောင်ကြီးဒီဂရီကောလိပ် တို့တွင် နည်းပြအဖြစ် တာဝန် ထမ်းဆောင်သည်။
၁၉၈၉ ခုနှစ်တွင် ရန်ကုန်တက္ကသိုလ်(ကြည့်မြင်တိုင်နယ်မြေ) သို့ လက်ထောက်ကထိကအဖြစ် ပြန်လည်ဝင်ရောက်ခဲ့ပြီး ၁၉၉၄ ခုနှစ်၊ စက်တင်ဘာလတွင် အမှုထမ်းခြင်းမှ နုတ်ထွက်သည်။
အရေးယူပိတ်ဆို့ခံရမှု ၂၀၂၁ခုနှစ် ဇူလိုင်လတွင် နိုင်ငံတော်စီမံအုပ်ချုပ်ရေးကောင်စီဝင် အချို့၏ ဇနီးများကိုပါ အမေရိကန်က ဒဏ်ခတ်အရေးယူရာ သူလည်း ပါဝင်ခဲ့သည်။
၎င်း၏ သားသမီးများဖြစ်ကြသည့် ခင်သီရိသက်မွန်နှင့် အောင်ပြည့်စုံမှာလည်း အရေးယူခြင်း ခံထားရသူများဖြစ်သည်။
GigaScience (ဂီဂါဆိုင်းရန့်၊ ဂီဂါသိပ္ပံ) သည် ၂၀၁၂ ခုနှစ်တွင် တည်ထောင်ပုံနှိပ်ခဲ့၍ ပညာရှင်များ ပြန်လည်သုံးသပ်ထုတ်​​​​ဝေသည့် သိပ္ပံဆိုင်ရာဂျာနယ်ဖြစ်သည်။
GigaScience ဂျာနယ်သည် ဆေးပညာဆိုင်ရာဇီဝ​ဗေဒနှင့် သက်ရှိဘဝသိပ္ပံ စူးစမ်းလေ့လာသောအလုပ်များမှ ရရှိသော သုတေသနနှင့်ဒေတာအစုများကို ခြုံငုံသတင်းရေးတင်ပြသည်။
၂၀၁၆ ခုနှစ်မှစ၍ BGI (Beijing Genomics Institute) ၏ GigaScience ပုံနှိပ်စာနယ်ဇင်းဋ္ဌာန နှင့် အောက်စ်ဖို့တက္ကသိုလ်စာနယ်ဇင်း တို့နှင့် မိတ်ဖက်ပြီး ရေးသားထုတ်ဝေသည်။
ဂျာနယ်အတွက်ဦးဆောင်တည်းဖြတ်သော အယ်ဒီတာမှာ Scott Edmunds ဖြစ်သည်။
၂၀၁၈ ခုနှစ်တွင် GigaScience သည် အမေရိကန်ထုတ်ဝေသူဆိုင်ရာအသင်းအဖွဲ့၏ PROSE ဆု ကို သိပ္ပံပညာရပ်များအား စုံစုံလင်လင် ဆန်းသစ်တီထွင်စွာ ဂျာနယ်ဇင်းထုတ်ဝေနိုင်မှုအတွက် ဆုရရှိခဲ့သည်။
GigaScience ဂျာနယ်သည် Index Medicus/MEDLINE/PubMed, the Science Citation Index Expanded (သိပ္ပံကိုးကားချက်အညွှန်းကိန်းများ), CAS, CNKI, EMBASE နှင့် Scopus စသော သိပ္ပံဒေတာပြဝက်ဘ်ဆိုဒ်တို့တွင် ရည်ညွှန်းဖော်ပြခြင်းခံရသည်။
ဂျာနယ်အခြေအနေအစီရင်ခံစာများအရ GigaScience သည် ၂၀၂၀ ခုနှစ် သိပ္ပံနှင့် နည်းပညာဆိုင်ရာ အသိုင်းအဝိုင်းတွင် ထိရောက်စွာအကျိုးပေးနိုင်မှု အဆင့်ပြကိန်း ၆.၅၂၄ အထိ သက်ရောက်မှုရှိသည်ကို တွေ့ရသည်။
ကိုးကား ပြင်ပလင့်ခ်များ Journal site at BioMed Central GigaGalaxy Category:ဇီဝဗေဒ ဂျာနယ်များ။
မင်္ဂလာပါ သည် မြန်မာလူမျိုးတို့၏ ပုံမှန်နှုတ်ဆက်စကားတစ်ခု ဖြစ်သည်။
ဤနှုတ်ဆက်စကားပြောရာတွင် ကိုယ်ကိုဦးအနည်းငယ်ညွတ်ကာ သို့မဟုတ် ပုံမှန်အားဖြင့် လက်အုပ်ချီကာ ပြောကြသည်။
ပေါ်ပေါက်လာပုံ "မင်္ဂလာပါ" ဟူသည့် နှုတ်ဆက်စကားသည်လည်း ခေတ်သစ်ကာလမှ ဖန်တီးဖြစ်ပေါ်လာသည့် နှုတ်ဆက်စကား ဖြစ်သည်။
ယနေ့ မြန်မာတွေ တွင်ကျယ်စွာ အသုံးပြုနေတဲ့ "မင်္ဂလာပါ" ဆိုတဲ့ စကားစုကို တီထွင်ခဲ့သူမှာ ဖဆပလ အစိုးရခေတ်က ပြန်ကြားရေးဝန်ကြီးအဖြစ် တာဝန်ထမ်းဆောင်ခဲ့ဖူးတဲ့ စာရေးဆရာ သတင်းစာဆရာကြီးတစ်ဦးဖြစ်တဲ့ ဦးထွန်းဖေပဲ ဖြစ်ပါတယ်။
ref from မြန်မာ့စွယ်စုံကျမ်း၁၀၀၀ထွန်းနေ့စဉ်သတင်းစာကိုထုတ်ဝေခဲ့သည့် သတင်းစာဆရာဦးထွန်းဖေ ကစတင်တီထွင် အသုံးပြုခဲ့ သော်လည်း ထိုအချိန်က အသုံးပြုသူအလွန်နည်းသည်။
၁၉၆၀ ခုနှစ်နောက်ပိုင်းတွင် မြန်မာနိုင်ငံအစိုးရက စာသင်ကျောင်းများတွင် နှုတ်ဆက်စာအနေနှင့် အသုံးပြုစေခဲ့သည်။
မြန်မာနိုင်ငံရှိ စာသင်ကျောင်းများတွင် ယခုအခါတွင် ကျောင်းသားများသည် ဆရာများနှင့် နေ့စဉ် ပထမဆုံးအကြိမ်တွေ့သည့်အခါတွင် "မင်္ဂလာပါ" ဟူ၍ နှုတ်ဆက်ကြသည်။
မင်္ဂလာပါ သည် စကားစုတစ်ခု ဖြစ်သည်။
မင်္ဂလာ နှင့် ပါ ကို ပေါင်းစပ်ထားသည်။
မင်္ဂလာ ဆိုသည်မှာ "မင်္ဂလ" ဟူသည့် ပါဠိစကားလုံးမှ ဆင်းသက်လာသည်။
မင်္ဂလ၏ အဓိပ္ပာယ်မှာ "မကောင်းမှုသဘောတရားများကို ပယ်ဖျက်နိုင်သည့် သဘော" ဟု အဓိပ္ပာယ်ရသည်။
https://www.bbc.com/burmese/burma-42739444 ဒုတိယစကားလုံး ဖြစ်သည့် "ပါ" ဆိုသည်မှာ မြန်မာဘာသာစကား၌ ယဉ်ကျေးလိုသည့်အသုံးအနှုန်းအနေဖြင့် သဒ္ဒါသဘောတရားအရ ထည့်သည့် စကားလုံးဖြစ်သည်။
မဟုတ်တာ၊မမှန်တာမလုပ်မိကြစေဖို့၊မကြံစည်မိကြစေဖို့ အပြန်အလှန်သတိပေးကြသည့်သဘော သက်ရောက်စေသည့် မြန်မာတို့၏ နှုတ်ဆက်စကား မင်္ဂလာပါ။
ကိုးကား ကဏ္ဍ:မြန်မာ့ ယဉ်ကျေးမှု ကဏ္ဍ:နှုတ်ဆက်ခြင်း ကဏ္ဍ:မြန်မာဝေါဟာရများ။
thumb| ၁၈၉၃ တွင် အော်လန်ဒို ဖာဂူဆန် ရေးဆွဲသော ကမ္ဘာပြားယူဆချက် မြေပုံ ကမ္ဘာပြားယူဆချက် မှာ ကမ္ဘာသည် ဓာတ်ပြားကဲ့သို့ ပြားချပ်စွာ တည်ရှိနေသည် ဆိုသည့် ရှေးကျသော ကမ္ဘာ့ပုံသဏ္ဌာန်ဆိုင်ရာ အယူအဆတစ်ခုဖြစ်သည်။
ရှေးခေတ်ဂရိတွင် ဘီစီ ၃၂၃ မတိုင်ခင်အထိ၊ ကြေးခေတ် နှင့် သံခေတ် ယဉ်ကျေးမှု ထွန်းကားခဲ့ရာ မြေထဲပင်လယ်ဒေသတွင် ဟဲလင်နစ်စတစ်ကာလ (ဘီစီ ၃၁) အထိနှင့် တရုတ်တွင် ၁၇ ရာစုအထိ "ကမ္ဘာသည် ပြားသည်" ဟူသည့် အယူအဆ များစွာကျယ်ပြန့်ခဲ့သည်။
လက်ရှိ လူအများလက်ခံထားကြသည့် စက်လုံးကမ္ဘာအယူအဆမှာ ရှေးခေတ်ဂရိ သိပ္ပံပညာနှင့် ယထာဘူတပညာရှင် ပိုက်သာဂိုးရပ်စ် နှင့်အတူ ဘီစီ ၆ရာစုတွင် ပေါ်ပေါက်လာခဲ့သည်။
သို့သော် ပိုက်သာဂိုးရပ်စ် မတိုင်မီ ဘီစီ ၄ ရာစုအစောပိုင်းတွင်မူ ကမ္ဘာပြားအယူအဆကိုသာ ရှေးခေတ်ဂရိများက လက်ခံထားခဲ့ကြသည်။
ဘီစီ ၄ရာစု အစပိုင်းတွင် ပလေတို က စက်လုံးကမ္ဘာအကြောင်း ရေးသားခဲ့ပြီး ဘီစီ ၃၃၀ခန့်တွင် သူ၏ကျောင်းသားဟောင်းဖြစ်သူ အရစ္စတိုတယ် က အဆိုပါ စက်လုံးကမ္ဘာနှင့်ပတ်သက်၍ ခိုင်မာသောသက်သေများ ရှာဖွေပေးခဲ့သည်။
ထို့နောက် ကမ္ဘာလုံးပုံသဏ္ဌာန်ဆိုင်ရာ အသိပညာများမှာ ဟဲလင်နစ်စတစ်ခေတ် အလွန်တွင် တဖြည်းဖြည်းပြန့်နှံ့လာသည်။
ရှေးဂရိ အယူအဆများ ရိုမန်နှင့် အလယ်ခေတ်သို့ ဆက်လက်စီးဆင်းလာမှု : ရိမ်းဟတ် ကရူဂျာ : အလယ်ခေတ် ကမ္ဘာလုံးအယူအဆ သီအိုရီစာတမ်းများ (​၁၄၉၂) - စတုဂတ်တက္ကသိုလ်၊ ဂျာမနီ.ဥရောပမှ သိပ္ပံယူဆချက်များအား တရုတ်တို့ မွေးစားခြင်း : ဂျီးန်ကလော့ဒ် မာ့ဇလော့ဖ်, "၁၈ရာစု ကာလ တရုတ် နက္ခတ္တ ဗေဒစာများမှ အာကာသနှင့် အချိန်အကြောင်းများ" ကိုးကားချက် ပြင်ပလင့်များ မြေကမ္ဘာပြား၏ ဒဏ္တာရီ မြေကြီးကလုံးဝန်းတယ်လို့မင်းပြောမလား။
သက်သေပြပါ (Straight Dope မှ) Category:ကမ္ဘာ။
အိမ်စောင့်အစိုးရ သည် ၁၉၅၈-ခုနှစ်တွင် အာဏာရ အရပ်သားဝန်ကြီးချုပ် ဦးနုထံမှ နိုင်ငံတော်အာဏာကို ကာကွယ်ရေးဦးစီးချုပ် ဗိုလ်ချုပ်နေဝင်းမှ လွှဲပြောင်းရယူပြီးနောက် ဖွဲ့စည်းခဲ့သော အစိုးရအဖွဲ့ဖြစ်သည်။
ဤအစိုးရမှာ မြန်မာ့သမိုင်းတွင် ပထမဆုံးသော အိမ်စောင့်အစိုးရအဖွဲ့ဖြစ်သည်။
၁၉၆၀-ပြည့်နှစ်တွင် ရွေးကောက်ပွဲကျင်းပပြီးနောက် အနိုင်ရရှိခဲ့သော ဦးနုကို အာဏာ ပြန်လွှဲပေးခဲ့သည်။
အိမ်စောင့်အစိုးရသည် အောက်ပါလုပ်ငန်းစဉ်လေးရပ်ကို ချမှတ်၍ အုပ်ချုပ်ခဲ့သည်။
တရားဥပဒေစိုးမိုးရေးနှင့် ငြိမ်ဝပ်ပိပြားရေး တရားဥပဒေပြန်လည်စိုးမိုးလာပြီး နိုင်ငံရေးပါတီများကလည်း ကူညီဆောင်ရွက်မည်ဆိုလျှင် ခြောက်လအတွင်း လွတ်လပ်၍တရားမျှတသော ပါလီမန်ရွေးကောက်ပွဲကျင်းပရေး နေထိုင်စားသောက်မှုစရိတ် လျှော့ချပေးရေး နိုင်ငံအတွင်းစီးပွားရေးပျက်ပြားနေခြင်းကို ပြန်လည်ပြုပြင်ရေး သမိုင်းကြောင်း အာဏာရ ဖဆပလပါတီသည် ၁၉၅၈ခုနှစ် ဧပြီလတွင် သန့်ရှင်း နှင့် တည်မြဲ ဟူ၍ နှစ်ခြမ်းပြိုကွဲပြီးနောက် နိုင်ငံရေး အခြေအနေများ ရှုပ်ထွေးနေခဲ့သည်။
၁၉၅၈ခုနှစ် စက်တင်ဘာ ၂၆ရက်နေ့ နံနက်တွင် တပ်မတော်မှ ဗိုလ်မှူးကြီးအောင်ကြီး၊ ဗိုလ်မှူးချုပ်တင်ဖေ၊ ဗိုလ်မှူးကြီးမောင်မောင်တို့က ဦးနု၏ နေအိမ်သို့ လာရောက် တွေ့ဆုံခဲ့ကြသည်။
ညနေပိုင်းတွင် အာဏာရ သန့်ရှင်းဖဆပလ အလုပ်အမှုဆောင် အစည်းအဝေး၊ လက်ရှိ အစိုးရအဖွဲ့ ဝန်ကြီးများအစည်းအဝေးတို့ကို ဆက်တိုက် ကျင်းပခဲ့သည်။
ထိုအချိန်တွင် ဗိုလ်ချုပ်နေဝင်းမှ ခေတ္တလာရောက်တွေ့ဆုံခဲ့သည်။
ဝန်ကြီးများအစည်းအဝေး ဆုံးဖြတ်ချက်အရ စက်တင်ဘာ ၂၈ရက်နေ့တွင် ကျင်းပမည့် လွှတ်တော်အစည်းအဝေးတွင် ဗိုလ်ချုပ်နေဝင်းကို ဝန်ကြီးချုပ်အဖြစ် တင်သွင်းရန် ဆုံးဖြတ်ခဲ့ကြသည်။
အာဏာရ ဝန်ကြီးချုပ် ဦးနုက စစ်သေနာပတိချုပ် ဗိုလ်ချုပ်နေဝင်းထံသို့ ယာယီအိမ်စောင့်အစိုးရ ဖွဲ့စည်းပြီး တိုင်းပြည်အား ထိန်းသိမ်းရန် စာဖြင့် အကြောင်းကြားခဲ့သည်။
ထိုစာတွင် ၁၉၅၉ခုနှစ် ဧပြီလ နောက်ဆုံးထား၍ ၆လအတွင်း ရွေးကောက်ပွဲကျင်းပရန် ပါဝင်ခဲ့သည်။
ထို့နောက် ၁၉၅၈ခုနှစ် အောက်တိုဘာလတွင် အိမ်စောင့်အစိုးရဖွဲ့စည်းကာ ရန်ကုန်မြို့ရှိ သမ္မတအိမ်တော်၌ ကျမ်းကျိန်ခဲ့ကြသည်။
လွှတ်တော်များကို ဖျက်သိမ်းခြင်းမရှိခဲ့ပေ။
ဤအစိုးရအဖွဲ့တွင် တပ်မတော်မှ အနည်းငယ်သာ ပါဝင်ပြီး အရပ်သားဝန်ကြီးများနှင့် ဒေသခံခေါင်းဆောင်များ အများစု ပါဝင်ကြသည်။
သတင်းစာများတွင် ဦးနုက နုတ်ထွက်ကာ ဗိုလ်ချုပ်နေဝင်းကို အာဏာ ခေတ္တလွှဲပြောင်းပေးခဲ့သည် ဆိုသော်လည်း အချို့ကမူ အာဏာသိမ်းယူသည်ဟု သတ်မှတ်ကြသည်။